open-index/open-wikipedia-markdown huggingface dataset:
Սեբաստիան Բոսելի

**Խուան Սեբաստիան Բոսելի Կոմս** (, ), ուրուգվայցի ֆուտբոլիստ, «Ռիվեր Փլեյթ» ակումբի պաշտպան:

## Ակումբային կարիերա
Բոսելին «Դեֆենսոր Սպորտինգ» ակումբի սան է: 2022 թվականի հոկտեմբերի 16-ին «Դեպորտիվո Մալդոնադոյի» դեմ խաղում նորամուտnւն է նշել Ուրուգվայի ֆուտբոլի առաջնությունում։ Մրցաշրջանի արդյունքներով օգնել է ակումբին նվաճել Ուրուգվայի գավաթը:

## Միջազգային կարիերա
2023 թվականին Ուրուգվայի երիտասարդական հավաքականի կազմում մասնակցել է Կոլումբիայում կայացած Հարավային Ամերիկայի երիտասարդական առաջնությանը։ Մրցաշարում մասնակցել է Կոլումբիայի, Չիլիի, Բոլիվիայի, Պարագվայի, Բրազիլիայի, ինչպես նաև երկու անգամ Վենեսուելայի և Էկվադորի հավաքականնեի դեմ խաղերին։

Նույն թվականին դարձել է Արգենտինայում կայացած աշխարհի երիտասարդական առաջնության հաղթող։ Մրցաշարի ընթացքում մասնակցել Է Իրաքի, Անգլիայի, Թունիսի, Գամբիայի, ԱՄՆ-ի, Իսրայելի և Իտալիայի թիմերի դեմ խաղերին։

## Նվաճումներ
**Ակումբային**

 **«Դեֆենսոր Սպորտինգ»**

* Ուրուգվայի գավաթի գավաթակիր՝ 2022

**Միջազգային**

 **Ուրուգվայ (մինչև 20)**

* Աշխարհի երիտասարդական առաջնության հաղթող՝ 2023

## Ծանոթագրություններ

 
Կատեգորիա:Անձինք այբբենական կարգով
Կատեգորիա:Դեֆենսոր Սպորտինգի ֆուտբոլիստներ
Կատեգորիա:Էստուդիանտեսի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Ռիվեր Փլեյթի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլիստներ այբբենական կարգով
Խոսե Ալոնսո Լարա

**Խոսե Ալոնսո Լարա** (, ), իսպանացի ֆուտբոլիստ, «Ալկոյանո» ակումբի կիսապաշտպան։

## Ակումբային կարիերա
Ալոնսոն «Սևիլյա» ակումբի սան է։ 2018 թվականի մայիսի 19-ին նորամուտն է նշել առաջին թիմի կազմում՝ խաղադաշտ դուրս գալով Իսպանիայի առաջնության «Ալավեսի» դեմ խաղում։

2020 թվականի սեպտեմբերի 11-ին վարձակալությամբ է տրվել «Դեպորտիվո Լա Կորունյաին»։

2021 թվականի հուլիսին հեռացել է «Սևիլյայից» և միացել «Ռեալ Բետիսի» պահեստային թիմին։

## Միջազգային կարիերա
2017 թվականին Իսպանիայի պատանեկան հավաքականի կազմում հաղթել է Խորվաթիայում կայացած Եվրոպայի պատանեկան առաջնությունում: Մրցաշարի ընթացքում մասնակցել է Թուրքիայի, Իտալիայի, Խորվաթիայի, Ֆրանսիայի, Գերմանիայի և Անգլիայի թիմերի դեմ խաղերին։

Իսպանական Տառագոնայում կայացած 2018 թվականի Միջերկրածովյան խաղերի հաղթող:

## Նվաճումներ
**[[Իսպանիայի ֆուտբոլի պատանեկան հավաքական (մինչև 19 տարեկան)|Իսպանիա (մինչև 19)]]**

* Եվրոպայի պատանեկան առաջնություն՝ 2017

## Ծանոթագրություններ

 
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Ֆուտբոլի կիսապաշտպաններ
Պեկե Ֆեռնանդես

**Ժերար Ֆեռնանդես Կաստելիանո** (,), իսպանացի ֆուտբոլիստ, «Սևիլյա» ակումբի հարձակվող:

## Ակումբային կարիերա
«Կորնելիա» ակումբի սան է: 2018 թվականին նորամուտն է նշել հիմնական կազմում։ 2019 թվականին ֆուտբոլիստը պայմանագիր է կնքել «Բարսելոնայի» հետ, որտեղ սկսել է հանդես գալ պահեստային կազմում: 2020 թվականի փետրվարի 9-ին «Վիլյառեալի» դեմ խաղում նորամուտն է նշել պահեստայինների կազմում։ 2022 թվականին տեղափոխվել է Սանտանդերի «Ռասինգ»։ Օգոստոսի 20-ին «Գրանադայի» դեմ խաղում նորամուտն է նշել Սեգունդայում. 2023 թվականի ապրիլի 15-ին «Սարագոսայի» դեմ խաղում խփել է առաջին գոլը «Ռասինգի» կազմում։ 2023/2024 մրցաշրջանում ֆուտբոլիստը խփել է 18 գնդակ և առաջնության լավագույն ռմբարկուների շարքում գրավել է երկրորդ տեղը։

2024 թվականի ամռանը տեղափոխվել է «Սևիլյա»՝ կնքելով քառամյա պայմանագիր։ Տրանսֆերի արժեքը կազմել է 4 միլիոն եվրո։ Օգոստոսի 16-ին «Լաս Պալմասի» դեմ խաղում նորամուտն է նշել Լա Լիգայում։

## Ծանոթագրություններ

 
Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Միգել Լոպես Տոռոնտեգի

**Միգել Լոպես Տորոնտեգի** (, ), ծագումով բասկ իսպանացի ֆուտբոլիստ, հարձակվող: Ողջ կարիերան անցկացրել է «Սևիլյայի» կազմում:

## Կենսագրություն և խաղային կարիերա
Ծնվել է 1913 թվականի հուլիսի 14-ին Մելիլյա քաղաքում, որտեղ նրա ընտանիքը, որը նախկինում տեղափոխվել էր Բիլբաոյից, ուներ մի քանի հանքեր: Ֆուտբոլիստի կարիերան սկսել է դպրոցի սիրողական թիմում, որտեղ սովորել է, իսկ 17 տարեկանում տեղափոխվել է «Մալագա»: Ի սկզբանե նրա ծնողները դեմ են եղել որդու մարզական կարիերային՝ նրանից պահանջելով ինժեներական կրթություն ստանալ:

1932 թվականի ամռանը «Մալագան» ընկերական հանդիպում է անցկացրել «Սևիլյայի» դեմ, ֆուտբոլիստի խաղային ունակությունները տպավորություն են թողել մրցակիցների մարզչի վրա, և մարզիկը շուտով պայմանագիր է կնքել «Սևիլյայի» հետ։ Թիմի կազմում դարձել է թագավորի երկու գավաթակիր (1935 և 1939 թվականներին): 29-ամյա ֆուտբոլիստը կարիերան ավարտելու որոշում է կայացրել: 2000 թվականի ապրիլի 2-ին նախկին ֆուտբոլիստը մահացել է Սևիլյայում 86 տարեկանում:

## Հետաքրքիր փաստեր
1960 թվականին բացի ֆուտբոլից  զբաղվել է ակադեմիական թիավարությամբ, դարձել է Գվադալկիվիր գետի վրա «Սևիլյայի» և «Բետիսի» անձնակազմերի միջև ռեգատայի անցկացման նախաձեռնողը։ Ներկայումս այս մրցումներն անցկացվում են ամեն տարի նոյեմբերի երկրորդ շաբաթ օրը:

## Ծանոթագրություններ

 
Կատեգորիա:Իսպանացի ֆուտբոլիստներ
Կատեգորիա:Սևիլյա քաղաքում մահացածներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ալֆոնսո Պաստոր

**Ալֆոնսո Պաստոր Վակաս** (, ), իսպանացի ֆուտբոլիստ, «Լևանտե» ֆուտբոլային ակումբի դարպասապահ:

## Ակումբային կարիերա
Ալֆոնսո Պաստորը «Սևիլյայի» սան է։ Երկրորդ թիմի կազմում նորամուտն է նշել «Ալմերիա Բ» ֆուտբոլային ակումբի դեմ խաղում, որտեղ «չոր» խաղ է անցկացրել: «Սևիլյայի» կազմում նորամուտը նշել է Չեմպիոնների լիգայում «Չելսիի» դեմ խաղում: 2020 թվականի սեպտեմբեր 22-ին կոտրել է ձեռքի մատը և դուրս է մնացել 26 օր:

2022 թվականի օգոստոսի 16-ին տեղափոխվել է «Կաստելոն»: Ակումբի կազմում նորամուտն է նշել «Բիլբաո Ատլետիկի» դեմ խաղում, որտեղ խաղացել է ոչ-ոքի:

## Կարիերա հավաքականում
Ներկայացրել է Իսպանիան ֆուտբոլի աշխարհի պատանեկան առաջնությունում՝ լինելով Ալվարո Ֆերնանդեսի պահեստայինը: Մրցաշարի արդյունքներով Իսպանիայի հավաքականը նվաճել է երկրորդ տեղը՝ եզրափակչում պարտվելով Անգլիայի հավաքականին:

## Նվաճումներ
* ՈՒԵՖԱ Եվրոպայի լիգայի ոսկե մեդալակիր՝ 2019/20:

## Ծանոթագրություններ

 
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
After Eight անանուխի շոկոլադե սալիկ

**After Eight անանուխի շոկոլադե սալիկ**, հաճախ՝ պարզապես **After Eight**, շոկոլադով պատված և անանուխի միջուկով հրուշակեղենի ապրանքանիշ է: Այն ստեղծվել է *Rowntree Company Limited*-ի կողմից Մեծ Բրիտանիայում, 1962 թվականին և արտադրվել է Նեստլեի կողմից 1988 թվականին՝ *Rowntree*-ի ձեռքբերումից հետո։

## Արտադրություն
Սալիկն ի սկզբանե նախագծվել է *Rowntree-ի* York-ում գտնվող գործարանում, նախքան արտադրությունը տեղափոխվել է Քասլֆորդ, Արևմտյան Յորքշիր՝ 1970 թվականին: Մեծ Բրիտանիայի շուկայի համար դրանք այժմ արտադրվում են Հալիֆաքսում՝ 2012 թվականին Նեստլեի կողմից *Castleford* գործարանի փակումից հետո, և ամեն տարի արտադրվում է ավելի քան մեկ միլիարդ *After Eight* սալիկ:

*After Eight*-ն ի սկզբանե պատրաստվել է առանց կաթնամթերքի մուգ շոկոլադից: 2002 թվականին, սակայն, Նեստլեն սկսել է ավելացնել որոշ քանակությամբ ճարպաթթուներ որոշ արտադրական ձեռնարկություններում պատրաստված *After Eight*-երում, որպեսզի կանխի շոկոլադի ծաղկում: Այս պրակտիկան կիրառվել է բոլոր արտադրական օբյեկտներում 2009 թվականին։ Նեստլեն նաև պատրաստել է *After Eight*-ի հատուկ տեսակներ, այդ թվում՝ նարնջագույն *After Eight* և կաթնային շոկոլադով *After Eights*:

*After Eights*-ի միջուկում գտնվող պոմադան պատրաստված է սովորական շաքարից, ջրից և փոքր քանակությամբ ինվերտազ ֆերմենտից բաղկացած թունդ մածուկից: Այս ֆոնդանը հեշտությամբ կարելի է պատել մուգ շոկոլադով: Արտադրությունից հետո ֆերմենտը աստիճանաբար մասնատում է սովորական շաքարը շատ ավելի լուծելի շաքարների՝ գլյուկոզայի և ֆրուկտոզայի, ինչի արդյունքում ստացվում է ավելի հեղուկ կազմություն: Արտադրվելուց հետո յուրաքանչյուր շոկոլադ փաթեթավորվում է առանձին փաթեթով, այնուհետև շարվում տուփի մեջ: After Eights-ը Ուղղափառ միության կողմից վավերացված է որպես կաշերային:

## Ծանոթագրություններ

## Արտաքին հղումներ
* https://www.nestle.co.uk/en-gb/brands/chocolate_and_confectionery/boxed

Կատեգորիա:1962 հայտնված արտադրանքներ
Կատեգորիա:1962 հիմնադրումներ Անգլիայում
Կատեգորիա:Աղանդեր
Կատեգորիա:Բրիտանական աղանդեր
Կատեգորիա:Բրիտանական հրուշակեղեն
Կատեգորիա:Կոնֆետ
Կատեգորիա:Շոկոլադ
Չարլզթոն չյու

**Չարլզթոն չյու,** կոնֆետ, որը բաղկացած է շոկոլադով ծածկված մարշմելոուի համով նուգայի միջուկից: Այն ստեղծվել է 1922 թվականին *Fox-Cross Candy* ընկերության կողմից, որը հիմնադրվել է դերասան Դոնլի Կրոսի և նրա ընկեր Չարլի Ֆոքսի կողմից։ Քաղցրավենիքը կոչվել է Չարլսթոնի անունով, որն այն ժամանակ հայտնի պար է եղել:

## Պատմություն
Ընկերությունը գնվել է 1957 թվականին Չարլզ Մունի կողմից և հետագայում վաճառվել *Nabisco-*ին 1980 թվականին։ Չնայած Մունը չի հորինել Չարլզթոն չյուն, նա փոխել է կոնֆետի սկզբնական ձևը՝ դարձնելով շոկոլադապատ վանիլային նուգա: 

1970-ականներին նա ներկայացրել է միջուկի այնպիսի նոր համեր, ինչպիսիք են շոկոլադը և ելակը: *Warner-Lambert*-ը գնել է Չարլզթոն չյուն *RJR Nabisco-*ից՝ 1988 թվականին, այնուհետև *Tootsie Roll Industries*-ը ապրանքանիշը գնել է *Warner-Lambert*-ից 1993 թվականին:

## Տեսակներ
Քաղցրավենիքը հասանելի է վանիլի, շոկոլադի և ելակի համերի միջուկներով: Մի ժամանակ եղել են երեք լրացուցիչ համեր՝ բանան, խաղող, բալ։ «*Mini Charleston Chews*»-ը կոնֆետի սալիկի չափի նմանօրինակ տարբերակ է, որը ներկայացվել է 1998 թվականին: Չարլսթոն չյուի բնօրինակ փաթեթավորումը մոխրագույն է եղել, որը ներքևի մասում գրված ք եղել ապրանքանիշի անվանումը փոքր կարմիր տառերով:

## Գիտության մեջ օգտագործում
Չարլզթոն չյու կոնֆետները օգտագործվել են Հյուսիսային Ամերիկայի համալսարանի երկրաբանական լաբորատորիայի ուսանողներին ռեոլոգիայի հիմունքներ ներկայացնելու համար:

## Փոփ մշակույթում
* Dr. Dre-ի և Էմինեմի 1999 թվականի «*Forgot About Dre*» երգում Էմինեմը ռեփ է կատարում, որտեղ ասում է․ «Եվ ես բավականաչափ խելագար եմ, որպեսզի խեղդեմ քեզ մինչև մահը Չարլզթոն չյուով»:
* Մեծահասակների համար նախատեսված *«The Life & Times of Tim»* անիմացիոն սիթքոմում Չարլսթոն չյուն հաճախակի է հիշատակվում ամբողջ ընթացքում:
* *Ֆուտուրամա* անիմացիոն գիտաֆանտաստիկ հեռուստասերիալում Չարլզթոն Չյուն հաճախակի հիշատակվում է (և գովազդվում) Ռիչարդ Նիքսոնի ղեկավարի կողմից, որը Երկրի նախագահն է:
* «Զնդաններ և հայրիկներ» հիթային փոդքասթում հաճախակի է նշվում Չարլզթոն Չյուի անունը:

## Ծանցանկ

## Արտաքին հղումներ
*Tootsie Roll Industries Charleston Chews product page
*Nathan Sloane and the candy business *The Boston Phoenix* (15 September 1981)

Կատեգորիա:1922 հայտնված արտադրանքներ
Չարմս քենդի (ընկերություն)

**Չարմս քենդի (Charms Candy Company),**  կոնֆետների արտադրությամբ զբաղվող ընկերություն է եղել, որը հիմնադրվել է 1912 թվականին և վաճառվել *Tootsie Roll Industries-*ին 1988 թվականին։ Այն հայտնի է եղել իր կոնֆետներով, ներառյալ Բլոու փոփը և Չարմսը:

## Պատմություն
Ուոլթեր Ռիդ կրտսերը հիմնադրել է Չարմս քենդի ընկերությունը 1912 թվականին: Ընկերությունն ի սկզբանե կոչվել է *Tropical Charms*՝ հղում անելով առանձին փաթեթավորումով քառակուսի կոշտ կոնֆետներին, որոնք իրենց տեսակի մեջ առաջիններից են եղել և փաթեթավորվել են ցելոֆանով: *Tropical Charms*-ը հիմնադրվել է Բլումֆիլդում, Նյու Ջերսի: Ընկերության անվանումն ի վերջո կրճատվել է Չարմսի:

Երկրորդ համաշխարհային պատերազմի ժամանակ ԱՄՆ բանակը սկսել է ներառել Չարմս կոնֆետները մարտական սնունդի չափաբաժինների մեջ՝ որպես էներգիայի լրացուցիչ ձև: Չարմս կոնֆետները շարունակել են ներառվել չափաբաժիներում մինչև 2007 թվականը: 2007 թվականին ԱՄՆ պաշտպանության նախարարությունը հեռացրել է դրանք՝ բազմաթիվ զինծառայողների կողմից բացասական արդյունքների հիման վրա:  

Պատերազմից հետո հիմնադրի որդին՝ Վալտեր Ռեյդ III-ը, վերցրել է ընկերության կառավարումն իր ձեռքը։ Ընկերությունը ղեկավարել են Ռեյդ III-ը, Ռոս Բ. Քեմերոն ավագը (Ուոլտեր Վ. Ռեյդ կրտսերի փեսան) և նրա երկու որդիները՝ Ռոս Բ. Քեմերոն կրտսերը և Ռեյդ Բ. Քեմերոնը։

*Charms Candy* ընկերությունը 1973 թվականին տեղափոխել է իր արտադրական գործարանը Բլումֆիլդից Ֆրիհոլդ, Նյու Ջերսի նահանգ։ Ընկերությունն ի վերջո գնել և կառուցել է արտադրական գործարան Քովինգթոնում, Թենեսի: 

1988 թվականին *Charms Candy* ընկերությունը վաճառվել է *Tootsie Roll Industries-*ին: Իրենց արտադրանքին, որը ներառել է Թութսի փոփը, *Blow Pops*-ի ավելացումից հետո *Tootsie Roll* ընկերությունը դարձել է աշխարհի ամենամեծ սառնաշաքար արտադրողը:

## Արտադրանքներ
Չարմսը մշակել է կոնֆետների լայն տեսականի:

*Tropical Charms*-ը, որը հետագայում վերանվանվել է *Charms*, քառակուսի կոնֆետներ են, որոնք լինում են բալի, խաղողի, կիտրոնի, լայմի, նարնջի և ազնվամորու համերով:

1937 թվականից մինչև 1950-ականները չարմսն արտադրել է պեկանով լցված շոկոլադե սալիկներ, որոնք կոչվել են «25 կարատ»՝ պատրաստված The Hershey Company-ի բարձրակարգ շոկոլադով (այդ ժամանակ Հերշին ունեցել է 3 տեսակի շոկոլադ): Շոկոլադե կոնֆետի արտադրությունը դադարեցվել է արտադրության բարձր ծախսերի և ներքին խնդիրների պատճառով։

1960-ականներին, բացի այլ տոնական սառնաշաքարներ պատրաստելուց, նրանք նաև սկսել են արտադրել Չարմս «Ջելիս» և Չանքլս մաստակներ: Ավելի ուշ նրանք ստեղծել են գետնանուշի կարագով լցված կոշտ կոնֆետ՝ գետնանուշի տեսքով։

1966 թվականի նոյեմբերի 28-ին *Triple T. Co. Inc.*-ի հիմնադիր Թոմաս Թիդվելը արտոնագիր է հանել «Մաստակով միջուկով կոնֆետի ստեղծման համար»: *Triple T*-ն ի սկզբանե ապրանքը շուկայահանել է որպես *Triple Treat*: 1973 թվականին *Triple Treat*-ը վաճառել է գաղափարը Չարմսին, որտեղ այն վերանվանվել է *Blow Pop*: *Blow Pop*-երը լինում են ձմերուկի, ելակի, բալի, խաղողի և թթու խնձորի համերով (թթու խնձորը ներկայացվել է ավելի ուշ և սկզբում խնձորի նման կլոր է եղել): *Blow Pop*-ը դառել է *Charms Candy Company*-ի բոլոր ժամանակների ամենավաճառվող արտադրանքը: 

Բացի *Blow Pop*-ից, կոնֆետային ընկերությունը արտադրել է *Charms Squares*, *Sweet & Sour Pops*, *Sour Balls* և շատ այլ փոքր կոնֆետներ:

## Ծանոթագրություններ

Կատեգորիա:Կոնֆետ
Ծավի ձորի հեքիաթը

«**Ծավի ձորի հեքիաթը»**, Սերո Խանզադյանի պատմվածքներից, զետեղված է Երկերի վեցհատորյակի վեցերորդ հատորի «Կորած արահետներ» շարքում, որը լույս է տեսել 1964 թվականին։ Շարքի պատմվածքներում անցած օրերի կարոտն ու ապագայի անորոշ ապրումները, հոգսն ու տառապանքը, տխրության կարճատև պահերը, մահն ու ծնունդն ապրում են կողք կողքի։ Յուրաքանչյուրն ապրում է ինքն իր մեջ ամփոփված ու կարծես թե կորցրել է ժամանակի զգացողությունը։

## Սյուժե
Երամից ետ մնացած թռչուն է Զարդար հորաքույրը, որ գյուղից եկել ու քաղաքում բնակվում է աղջկա տանը: Գյուղում ինքն իր գլխի տերն էր` իր հողին արմատներով ամուր կպած, իր խոսքն ու իր կարծիքն ունեցող: Քաղաքում հիմա նա ոչինչ է: Նրա բոլոր երազներն ու մտածմունքները կապված են հայրենի եզերքի հետ․«Տեսնես մեր հարևան Գևորգն իր տղին պսակե՞ց», «Էն Միշիկը նոր տուն էր շինում, շինե՞ց», «Մեր քավոր Ուհանի կնիկը տղա բերե՞ց»: Հեղինակը այսպես է ներկայացնում Զարդարին․ «Երևի ոչ ոք չգիտի, որ հորաքույր Զարդարը անհանգիստ հոգի ունի և որ նրա հոգու մեջ ոչ մի դատարկ տեղ չկա։  Զարդարը ինքն իր հետ է՝ ձեռքերը ծալած հավքի պես, իր մտքերի պատյանում»։

Զարդարի եղբոր տղան նոր է եկել գյուղից։ Կարճ-մարճ տղա է՝ փեշերին Ծավի ձորի հեռավոր բույրեր։ Հորաքույրը Զարդարը հիշել է իր հայրենի գյուղը։ Մեկիկ-մեկիկ մտնում է իր հայրենի գյուղի՝ Ծավի ձորի բոլոր հիսուն տներն ու դուրս գալիս։ Զարդարը հետաքրքրվում է բոլորով՝ իրենց հարևանի տղայի՝ Գևորգի, Գևորգի կնոջ մասին։ 
Հեղինակը Գևորգին նկարագրում է իբևր մի կտրիճ տղա, որը վիրավորվել է ֆրոնտում։ Երբ Գևորգը նստում է աղբյուրի մոտ` ողջ գյուղը թափվում է նրա գլխին։ Մեկը իր հարազատից է հարցնում, մեկը պատերազմից։ 
Մի հինգ օր հետո Գևորգը հարևաններին ասաց, որ ուզում է ամուսնանա։ Գյուղում հասած աղջիկներ շատ կան, իսկ հասած տղաները հատուկենտ են։ Իսկ գյուղի աղջիկներն անքուն մաշում են իրենց՝ ում բախտը կբերի, ում դուռը բաց կանի Գևորգը։ Հարսանիքն արեցին մի բուռ քոլի տանձի չրով, մի թաս անտառի հոնի արաղով։ Հարսին բերին, ու Գևորգի դատարկ տունը լցվեց տաք շնչով։ 
ԶարդարԻ մտքով այս անգամ անցել է աղբյուրի գլխի Մուշեղի աղջիկը, որն ամուսնացել ու բաժանվել Է։ Զարդարը հիշեց նաև Մուշեղի կնոջը, որը մի անգամ ասել էր․ «Զարդար, երանի էն կնկանը, որ սապոգ կեցած մարդ կունենա»։
Գյուղում մի զույգ սապոգ կար միայն։ Երիտասարդ տղաները նշանդրեք գնալիս նույն սապոգներն էին հագնում։ Զարդարի մարդն էլ կորավ-գնաց սապոգները չհագած։
Զարդար հորաքրոջ միտքը այսպես  պտտվում էր Ծավի ձորում։ Զարդարի  աչքերում բոց է տալիս կավե հին ճրագը, որի լույսի տակ էլ առաջին անգամ տեսավ իր նշանածի թուխ երեսը, իր բախտի լույսը։
Եվ այսպես Ծավի ձորում հյուսվեց Ծավի ձորի հեքիաթը, որ, երևի, ոչ սկիզբ ունի, ոչ վերջ։

## Ծանոթագրություններ

Կատեգորիա:Սերո Խանզադյանի ստեղծագործություններ
Ներսեն

«**Ներսեն»,** հայ գրող  Մուշեղ Գալշոյանի պատմվածքներից, զետեղված է  «Մարութա սարի ամպերը» պատմվածաշարի մեջ։ Լույս է տեսել 1981 թվականին։ 

## Գնահատական
Ժողովածուի խոսուն վերնագիրն արդեն հուշում է այն տրամադրության մասին, որով պարուրված է ամբողջ շարքը: Հիշողությունները ամպի պես ծանրացել են հերոսների հոգու վրա… Չվայելած կյանքի կարոտն ու անմոռաց հույզերի հիշողությունները խեղդում, ատելության ու չլուծված վրեժի զգացումը տանջալիորեն հետապնդում են նրանց… Բայց նրանց ապրեցնում է կյանքի հրամայականը… 

## Սյուժե
Պատմվածքի հերոս Ներսեն՝ 70-ամյա ծերունին, նոր երկրում հաշվետար է աշխատում և կարծես որևէ առնչություն չունի Էրգրի հետ, բայց մի պատահական դիպվածով երևում է այս մարդու իրական դեմքը։ «Գլխավոր հաշվապահը շատ կուզենար ազատվել «ցիցգլուխ» իր հաշվային աշխատողից, բայց Ներսեն տեղափոխվելու կամ թոշակի գնալու մտադրություն չուներ, չնայած յոթանասունն անց էր, իսկ ազատել… ինչպե՞ս պատճառաբանել, ի՞նչ անուն դնել՝ բանիմաց էր և աշխատանքի ներկայանում էր ժամանակից շուտ, չնայած գյուղից էր գալիս, որը շրջկենտրոնից ինը–տասը կիլոմետր հեռու էր, սակայն գործատեղ էր հասնում առավոտ շուտ և մինչև ներս մտնելը մի քանի պտույտ էր անում հիմնարկի շրջկոոպի շուրջբոլորը: Ներսեն աշխատանքի ազատ պահերին դարակից գիրք էր հանում, որ սովորաբար հայոց պատմություն էր լինում, և հոնքերը խառնած կարդում էր ու փնչալով ընդգծում։ Առօրեական, կրկնվող առօրյան այդ օրը մի փոքր տարբերվում էր։ Գլխավոր հաշվապահը հայտնել էր, որ շրջկոպի նախագահ Վիրաբ Եգորիչի ծննդյան օրն է և կոլեկտիվը հրավիրված է։ Ներսեն որոշում է գումարը տալ, բայց չգնալ Վիրաբ Եգորիչի ծննդին: Այնուհետև հոնքերը իրար զարկած գրում է իր անունը՝ տասն ռուբլի վճարելով․ «Շատ է ու քիչ չէ,- ասաց։ Կգամ, թե տուն կերթամ, էդ էլ իմ բանն է»։ Ներսեն որոշում է գնալ և մասնակցել շրջկոպի նախագահ Վիրաբ Եգորիչի ծննդյան արարողությանը: Արարողության ժամանակ նա ևս գովասանքի խոսքեր է ասում ղեկավարի հասցեին։  Ներսեն կեսգիշերն անց հասնում է տուն: Կինը հասկանում է, որ իր ամուսինը խմած է: Ներսեն գիշերը շատ անհանգիստ է անցկացնում։ Կինը փորձում է իմանալ, թե որն է վերջինիս ցավը․ «-Ես էլ շնչավոր եմ քու կողքին, ա՜յ մարդ,-չհամբերեց կինը,-քո ցավը ի՞նչ է, ասա, իմանամ:-Քու ձեն,-սաստեց կնոջը, բայց մտքում պատասխան տվեց:-Իմ ցավն էն է, որ էդքան մարդու ներկայությամբ շուն-շանորդություն արի… Ես էդ մարդու մասին ինչ կմտածիմ, ու էդ մարդը ճիշտ և ճիշտ իմ մտածածն է, բայց բաժակն առա իմ ձեռքն, ելա ոտքի. Իմ մտածածին հակառակը խոսեցի։ Էդքան մարդ հեչ. Ցավն էն է, որ ես իմ հոգին ծախեցի: Ամո՛թ: Շուն-շանորդություն արի, իմ հոգին ծախեցի ու ներկաները ծափ տվեցին»։
Ներսեն, չկարողանալով ներել իր սխալը, գիշերով գնում է Վիրաբ Եգորիչի տուն՝ իր խոսքն ետ առնելու: Վիրաբ Եգորիչը կարծում էր երազ է, սակայն տրորելով երեսը տեսնում է Ներսեին: Ներսեն ձիգ ու համառ կանգնած Վիրաբ Եգորիչի դիմացը, ասում է որ չի ուզում իր սուտ խոսքի վրա առավոտ բացվի: Ով ինչ ճառեց, Աստված իր հետ, ինքը ետ է առնում իր բաժակաճառը և գովքը: Եվ հեռանում է:

## Կերպարներ
Ներսե,Վիրաբ Եգորիչ,Մազմանյան,Տիկին Արմենուհի

## Ծանոթագրություններ

Կատեգորիա:Մուշեղ Գալշոյանի ստեղծագործություններ
Կատեգորիա:1981 գրքեր
Էդինբուրգ ռոք

**Էդինբուրգ ռոք** կամ **Էդինբուրգ քեսլ ռոք,** ավանդական շոտլանդական քաղցրավենիք, բավականին տարբերվում է դասական ռոք կոնֆետից: Այն պատրաստվում է շաքարավազից, ջրից, կալիումի բիտարտարատից, ներկանյութերից և բուրավետիչ նյութերից։ Ձևավորվում է գլանակների տեսքով, ունի փափուկ և փխրուն հյուսվածք։

## Պատմություն
Էդինբուրգ ռոքն առաջին անգամ ստեղծվել է 19-րդ դարում Ալեքսանդր Ֆերգյուսոն անունով մի մարդու կողմից, որը հայտնի է դարձել «*Sweetie Sandy*» անունով: Ֆերգյուսոնը ծնվել է Պերտշիրում՝ 1798 թվականին։ Նա Գլազգոյում սովորել է հրուշակեղենի առևտուրը, այնուհետև տեղափոխվել Էդինբուրգ՝ հիմնելու իր սեփական բիզնեսը: Էդինբուրգ ռոքի հաջողությունը բավականին մեծ է եղել, ինչի շնորիվ նա ունակ է եղել վերադառնալ Պերտշիր՝ որպես շատ հարուստ մարդ: 
մինի|Ֆերգյուսոնի «Էդինբուրգ ռոք» կոնֆետի հին գովազդայի ցուցանակ
20-րդ դարի սկզբին Էդինբուրգ ռոքն արտադրվել և վաճառվել է Մելբուրն Փլեյս 1 հասցեում (այժմ քանդված է, սակայն նախկինում գտնվել է Ջորջ IV բրիջ փողոցի Թագավորական մղոն փողոցների անկյունում): 

## Հայտնագործում
Կա մի ապոկրիֆ հեքիաթ, ըստ որի Ֆերգյուսոնը պատահաբար է հայտնաբերել Էդինբուրգ ռոքը: Մի օր նա անցել է մի սկուտեղի քաղցրավենիքի կողքով, որը մոռացված է եղել ամիսներով: Նա փորձել է չորացած քաղցրավերիքի մի մասը և հասկացել, որ այն համեղ է, և, այսպիսով, ստեղծել Էդինբուրգ ռոքը: 

## Ծանոթագրություններ


## Արտաքին հղումներ

* A recipe for Edinburgh rock
Կատեգորիա:Կոնֆետ
Քամու համբույրը

«**Քամու համբույրը»**, Համո Սահյանի բանաստեղծություններից։ Կազմված է չորս քառատողից։

## Գնահատական
Համո Սահյանի պոեզիայում բնությունը դառնում է հող, զինանոց, որտեղից էլ նա վերցրել է պատկերներ, գույներ ու կերպարներ։ Հեղինակը չի հափշտակվում բնության շքամուտքով, այլ սուզվում է խորքերը՝ հայտնաբերելու այն արժանիքները, որոնք լայնացնում են մարդու էության սահմանները։ Պատահական չէ, որ պոետը բնաշխարհի մեջ տեսնում է մինչ այդ չնկատված գույներ, երանգներ, գունային համադրություններ, լսում խորհրդավոր շշուկներ ու նվագներ: Բնությունը նրա համար ոչ միայն աշխարհընկալման ու յուրատիպ ինքնաճանաչման նախասկիզբ է, այլև մարդկային հոգեաշխարհը ճանաչելու միջոց: Բնությունը Սահյանի համար տիեզերական զգացողություն է, և որքան մարդեղենացած, այնքան հարազատ է բնությունը:

## Սյուժե
Սահյանի բանաստեղծության մեջ պատկերները դառնում են շոշափելի և տեսանելի։ Այստեղ կարծես հեղինակը կերպավորել է քամուն, կաղնուն և անտառին՝ նրանց տալով մարդկային հույզեր, ապրումներ։ Քնարական բանաստեղծության մեջ պատկերված է, թե ինչպես է մի տերև, քամու համբույրից դողալով, ընկնում, խշխշում հերոսի գլխի վերևում։ Քամու համբույրից կաղնին կռացավ, նորից բարձրացավ ու անտառն ալեկոծվեց։ Հուզված անտառն օդում փոքրիկ տերևն էր որոնում։ Անտառն սկսեց տարուբերվել, իսկ քամին ուրախ սուլում էր ու ծիծաղում անտառի վրա։ 
Հեղինակը այս փոքրիկ բանաստեղծությամբ պատկերում է մարդկային կյանքը, երբ փոքրիկ տերև ալեկոծում է մի ամբողջ անտառ: Հաճախ կյանքում էլ մի չնչին բանից մեծ աղմուկ է ստացվում, բորբոքվում են կրքեր, ալեկոծվում են հոգիները: Նմանվում են բնությունն ու մարդկային աշխարհը:

## Տե՛ս նաև
* Անտառում
* Մասրենին
* Նաիրյան դալար բարդի

## Ծանոթագրություններ

Կատեգորիա:Համո Սահյանի բանաստեղծություններ
Դեյուկ դեյուկ թոնգ

**Դեյուկ դեյուկ թոնգ** կամ սովորաբար կոչվում է **դինգ դինթոնգ**, ավանդական կոնֆետի տեսակ Հոնկոնգում։ Այն կոշտ մալտոզայի կոնֆետ է՝ քնջութի և կոճապղպեղի համով։ Քաղցրավենիքը պատրաստվում է նախ մալթոզը հալեցնելով, ապա դրան ավելացնելով տարբեր բաղադրիչներ և անընդհատ խառնելով զանգվածը։ Մինչ խառնուրդը պնդանում է, այն դնում են մետաղյա փայտիկի վրա և քաշում գծաձևի, այնուհետև փաթաթում են ափսեի տեսքով։

Կանտոներեն *դեյուկը* նշանակում է շորթել, իրերը կտոր-կտոր անել: Երբ փողոցային վաճառականները վաճառում էին կոնֆետը, անհրաժեշտ էր, որ նրանք բաժանեին դրա սկզբնական ձևը մի զույգ հարթ ճարմանդով, այն է՝ «դեյք»: Սղալցման ակտը աղմուկ է բարձրացնում և գրավում երեխաներին գնելու: Այսպես անվանվել է Դեյուկ դեյուկ թոնգ ( *Tóng* նշանակում է «կոնֆետ» կանտոներեն ): Այսօր երիտասարդների ճաշակները բավարարելու համար պատրաստվում են նաև Դեյուկ դեյուկ թոնգի տարբեր համեր՝ ներառյալ կոկոսի, շոկոլադի, մանգոյի, բանանի և ելակի համերը:

## Ծանոթագրություններ

## Արտաքին հղումներ

* GTO 的偉大記事: 細味人間 People Profiles (啄硺糖) 
* 叮叮糖 (Ding Ding Tong)
* 叮叮麥芽糖 聲響引小孩 (The sound of Ding Ding Tong draws the children)
Կատեգորիա:Կոնֆետ
Կատեգորիա:Չինական խոհանոց
Կատեգորիա:Ուտեստներ այբբենական կարգով
Luther (երգ)

**«Luther»**, ամերիկացի ռեփեր Քենդրիկ Լամարի և երգչուհի SZA-ի երգը։ Այն թողարկվել է որպես Լամարի «GNX» վեցերորդ ստուդիական ալբոմի երկրորդ սինգլ 2024 թվականի նոյեմբերի 25-ին PgLang և Interscope Records լեյբլների օգնությամբ։  Երգը գրել են Քենդրիկ Լամար Դաքվորթը, Սոլանա Ռոուն, Աթիա Բոգսը, Սամուել Դյուն և Մարվին Գեյը, իսկ պրոդյուսերությամբ զբաղվել են Sounwave-ը, Ջեք Անտոնոֆը, Bridgeway-ը, Kamasi Washington-ը, M-Tech-ը և Rose Lilah-ը։

## Կոմպոզիցիա
«Luther» «սիրային բալլադ» է, որը շեշտադրված է տարբեր լարային հատվածներով՝ 808 բիթերի և հայ-հեթերի ֆոնին։  Դրանում օգտագործվել է սեմփլ «If This World Were Mine» (1982) երգից, որը գրել է Մարվին Գայը և կատարել Լյութեր Վանդրոսը և Շերիլ Լինը, և հենց սկզբից այն կառուցված է երգի անվան վրա։  Լամարը «միապաղաղ» ներկայացման մեջ սկսում է «սիրո պատմությունը»՝ խոստովանելով իր սերը գլխավոր հերոսի՝ ենթադրաբար «սեքս-աշխատողի» կամ սխալ ընկալված «անառակ կնոջ» հանդեպ։  SZA-ն մասնակցում է կրկներգին՝ մտորելով այն կնոջ տեսանկյունից, որին Լամարը ավելի վաղ ներկայացրել էր ունկնդրին։ Կրկներգըբաղկացած է Լամարի և SZA-ի միջև ներդաշնակեցումներից, ընդ որում՝ վերջինիս վոկալն ավելի ընդգծված է և դրված Լամարի վոկալի վրա։

## Արձագանքներ
*[[New Musical Express]]*-ից Քյան-Սիան Ուիլյամսը կարծում է, որ երգը դարձել է դուետի «հիթ-շքերթի» ևս մեկ ցուցադրություն, և գովում է նրանց «դեբոներյան» մոտեցումը «ավանդական սիրային բալլադին»։  The New York Times-ից Լինդսի Զոլադզը «Luther»-ը անվանել է հատկապես «նուրբ պահ» և «երեք րոպեանոց դադար» ալբոմում։  Rolling Stone-ից Թոմաշ Միերը նշել է, որ Լամարը «փորձել է իր վոկալ ունակությունները», նախքան SZA-ի նրան միանալը։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Քենդրիկ Լամարի երգեր
Թահինի թխվածքաբլիթ

**Թահինի թխվածքաբլիթը** թխվածքաբլիթ է, որը պատրաստվում է թահինից, ալյուրից, շաքարից և կարագից և սովորաբար լցնում են նուշով կամ սոճու ընկույզով:

## Նախապատրաստում
Թահինի թխվածքաբլիթները պատրաստելու ավանդական եղանակն է՝ խառնել ալյուրը, շաքարավազը և կարագը, մինչև ստացվի փխրուն խառնուրդ՝ նախքան հում թահինին ավելացնելը: Խմորի գնդիկներն այնուհետև ձևավորում են կլոր, հարթ թխվածքաբլիթներ, հաճախ նուշով կամ սոճու ընկույզով: Թխված թխվածքաբլիթը նման է թխվածքաբլիթի: Տարբերակները, որոնք ներառում են դարչին, վարդաջուր, նարնջի ծաղկի ջրի, արմավային մելասի կամ խաղողի մելասի ավելացում, տարածված են ողջ Իսրայելում:

## Տես նաև
* Թխուկների ցուցակ
* Իսրայելական խոհանոց

## Հղումներ

Կատեգորիա:Աղանդեր
Կատեգորիա:Թխվածքաբլիթներ
Համբագ (կոնֆետ)

**Համբագ (կոնֆետ),** ավանդական կարծր կոնֆետ,  որը հասանելի է Միացյալ Թագավորությունում, Իռլանդիայում, Հարավային Աֆրիկայում, Կանադայում, Ավստրալիայում, Զիմբաբվեում և Նոր Զելանդիայում: Դրանք սովորաբար անանուխի համ ունեն, իսկ տեսքը գծավոր է՝  երկու տարբեր գույներով (հաճախ սև և սպիտակ): Ավստրալիայում սև-սպիտակ գծավոր համբագները կարող են անիսոնի համով լինել: Համբագները կարող են լինել կլորացված ծայրերով գլանիկներ, որոնք փաթաթված են ցելոֆանի փաթաթանով, կամ քառանիստ: Համբագների մասին գրառումներ կան դեռևս 1820-ական թվականներից, դրանք նաև հիշատակվում են 1863 թվականի *«Սիլվիայի սիրահարները»* գրքում՝ որպես «հյուսիսային» կերակուր: Ստուգաբանությունն անհայտ է։

## Արտադրություն
Շաքարավազի, գլիցերինի, գունանյութերի և բուրավետիչի խառնուրդը տաքացնում են մինչև , այնուհետև այս խառնուրդը թափվում, ձգվում և բազմիցս ծալվում է։ Շերտերն առաջանում են գունավոր խառնուրդի փոքր կտորից, որը դրվում է հիմնական խառնուրդի կենտրոնում: Խառնուրդը վերջում գլորում են երկար, բարակ գլանի նման և կտրատում կտորների:

## Ցլի աչքեր

«Ցլի աչքը» համբագի նման կոնֆետ է, որն ունի կարմիր-սպիտակ կամ սև-սպիտակ գծավոր տեսք: Դրանք անանուխի համով են և Միացյալ Թագավորությունում հայտնի են նաև որպես սև փամփուշտներ, քանի որ չափերով նման են մուշկետի գնդիկներին:

## Տես նաև
*Ջոբստոպեր

## Ծանոթագրույթուններ

Կատեգորիա:Բրիտանական հրուշակեղեն
Կատեգորիա:Կոնֆետ
Կարամելո կոալա

**Կարամելո կոալա**, շոկոլադե սալիկի ապրանքանիշ, որը ներկայումս արտադրվում է *Cadbury Australia*-ի կողմից: Այն շոկոլադե մուլտֆիլմային կերպար կոալայից տեսք ունի (որոշ գովազդային նյութում նրան անվանում են «Ջորջ»)՝ կարամելային միջուկով:

Շոկոլադե սալիկը վաճառվում է երկու չափով՝ ավանդական 15 գրամանոց և «Հսկա»՝ 35 գրամանոց չափերով։ Ավստրալիայում ամեն տարի վաճառվում է 50 միլիոն Կարամելո կոալա, ինչը արտադրանքը դարձնում է երկրորդ ամենատարածվածը Ավստրալիայի մանկական հրուշակեղենի շուկայում՝ Ֆրեդդո գորտից հետո:

Ժամանակ առ ժամանակ հասանելի են դառնում Կարամելոյի կերպարով տարբեր արտադրաքներ, այդ թվում՝ *Cadbury Caramello Koala Choc Carame*l-ի համով կաթը՝ 2003 թվականին, և *Caramello Koala Sundae* պաղպաղակը՝ 1997 թվականին: Դրանք վաճառվել են նաև Հարավային Աֆրիկայում՝ «Caramello Bear» անվամբ՝ «Կարամել․ դա թուլություն է» կարգախոսով, սակայն 2012 թվականին դրանց արտադրությունը դադարեցվել է։ Հարավային Աֆրիկայում *Caramello Bear*-ի աֆրիկաանս կարգախոսն է եղել «Met 'n magie propvol caramel», որը թարգմանաբար նշանակում է «կարամելով լի փորով»։

## Բաղադրություն
35 գ Կարամելո կոալան պարունակում է 735 կՋ էներգիա, 2,1 գ սպիտակուց, 9,1 գրամ ճարպ, 20,9 գրամ ածխաջրեր:

## Պատմություն
Կարամելո կոալան ներկայացվել է Ավստրալիայում 1966 թվականին: Ենթադրվում է, որ սա առաջին զանգվածային շուկայահանված հրուշակեղենն է եղել, որը ստեղծվել է Ավստրալիայի ֆաունայի օրինակով: Ավստրալիայում շոկոլադի հեռուստատեսային գովազդում Կարամելոն և նրա մուլտֆիլմ ընկերները շոգենավով նավարկել են գետով: Կարամելոյի փաթեթավորումն ու պատկերները թարմացվել են 2000 թվականին, այն բանից հետո, երբ շուկայական հետազոտությունը ցույց է տվել, որ կերպարը շատերի կողմից համարվել է թշվառ, միաչափ և ոչ բավականաչափ «կենդանի»:

2003 թվականին Ավստրալիայի Լեյբորիստական կուսակցությունից այն ժամանակվա պատգամավոր Մարկ Լաթամը լիբերալ պատգամավոր Քրիստոֆեր Փայնի կողմից պիտակվել է որպես «Կարամելո Կոալա»՝ իբր «կենտրոնում փափուկ» լինելու համար։

Աճող մուտքային ծախսերը լուծելու համար 2015 թվականի ապրիլին *Cadbury*-ն հայտարարել է 20 գրամանոց չափի՝ մինչև 15 գրամ կրճատման մասին։ Չնայած չափի 25%-ով իջեցմանը, գինը մնացել է անփոփոխ։ Հսկա կոալայի չափը նույնպես կրճատվել է 40 գրամից մինչև 35 գրամ։

## Տես նաև
* Ֆրեդդո

## Ծանոթագրություններ

## External links
* https://www.cadbury.com.au/cadbury-dairy-milk-caramello-koala-chocolate-sharepack-12-pack-180g

Կատեգորիա:1966 հայտնված արտադրանքներ
Կատեգորիա:Շոկոլադ
Չոք նաթ

**Չոք նաթ**, ֆիլիպինյան *Annie's Sweets Manufacturing and Packaging Corporation*-ի կողմից արտադրվող շոկոլադե սալիկի ապրանքանիշ: Չոք նաթի բաղադրությունը ներառում է գետնանուշ, շաքար, կաթի փոշի, կակաոյի փոշի և վանիլ: Այն համարվում է երկրի ամենահայտնի մանկական քաղցրավենիքերից մեկը: Չնայած կոնֆետները պատրաստվում են Ֆիլիպիններում, արտերկրում դրանք վաճառվում են ասիական շատ սուպերմարկետներում և Ֆիլիպինյան մթերք վաճառող խանութներում: Ֆիլիպինների շատ ռեստորաններ և սրճարաններ օգտագործում են Չոք նաթը որպես հրուշակեղենի, խմիչքների և նույնիսկ կոկտեյլների հայտնի բաղադրիչ։

## Պատմություն

Չոք նաթ շոկոլադն ի սկզբանե արտադրվել է New Unity Sweets Manufacturing Corporation-ի (Unis man) կողմից Մալաբոնում։  2013 թվականին ապրանքանիշի արտադրությունը ստանձնել է Annie's Manufacturing and Packaging Corporation ընկերությունը, որը թողարկում է Չոք նաթին մրցակից ապրանքանիշը՝ Հենին։ 

2018 թվականին Չոք նաթն ընդլայնել է իր արտադրանքի շարքը՝ ներառելով քաղցր շոկոլադե գետնանուշի սփրեդը:

## Փաթեթավորում
Չոք նաթը հասանելի է 24 կտորանոց «King»կամ 16 կտոր «SP» փաթեթներով: 24 կտորանոց «King» փաթեթը բաղկացած է քսանչորս 8 գրամանոց սալիկներից, մինչդեռ 16 կտորանոց «SP» փաթեթը բաղկացած է տասնվեց 16 գրամանոց սալիկներից: Յուրաքանչյուր սալիկ առանձին փաթեթավորված է փայլաթիթեղի մեջ՝ թղթե հիմքով ներսի շերտից և արտաքին փաթեթավորման թաղանթից՝ ապրանքանիշի պատկերանշանով և բրենդային կարմիր շերտերով: Փաթեթավորումը բրոնզե գույնի է՝ հորիզոնական սպիտակ և կարմիր գծերով:

## Փոփ մշակույթում
Որպես փոփ մշակույթի մաս՝ Չոք նաթը նշանակալի դեր է ստացել Բուժետ Թանի և Կայո Բալդիսիմոյի «Trese» գրաֆիկական վեպերի շարքում: Սալիկին հղումներն օգտագործվել են նաև անիմացիոն սերիալներում։

## Տես նաև
* Կոնֆետների ցանկ

## Ծանոթագրություններ

Կատեգորիա:Շոկոլադ
Կատեգորիա:Ֆիլիպինական խոհանոց
Հերշիզ քուքիս ըն քրիմ

**Հերշիզ քուքիս ըն քրիմ (Hershey's Cookies 'n' Cream),** քաղցրավենիք, որը ստեղծվել է *The Hershey Company*-ի կողմից և առաջին անգամ ներկայացվել է 1994 թվականին։

## Տեսակներ
Հերշիզ քուքիս ըն քրիմը հարթ, սպիտակ կրեմով կոնֆետ է, որը պարունակում է փոքր, միատեսակ շոկոլադե թխվածքաբլիթներ: Ստանդարտ չափի սալիկն ունի 12 ուղղանկյուն բլոկ՝ դասավորված 3X4 ցանցով: Սալիկի XL տարբերակն ավելի հաստ է, քան օրիգինալը և ունի 16 ուղղանկյուն բլոկ՝ դասավորված 4X4 ցանցով: Նմանատիպ Քուքիս ըն քրիմ կոնֆետները, որոնք արտադրվել են *Hershey*-ի կողմից, թողարկվել են որպես *Hershey's* Կաթիլներ՝ 2010 թվականին։ 2020 թվականին *Hershey's*-ը Կանադայում թողարկել է նոր տեսակի կոնֆետներ՝ *Strawberries 'N' Creme* (վերաթողարկում 2005 թվականից) և *Cookies 'N' Mint*: 

Հուլիսի 4-ի տոնի կապակցությամբ, Հերշին ներկայացրել է իր Քուքիս ըն կրիմ արտադրանքի հատուկ տարբերակը, որն ունեցել է ավանդականից տարբերվող կարմիր, սպիտակ և կապույտ փաթեթավորում: Այս հրատարակությունը կրկնվել է 2021 թվականին՝ Անկախության օրվա պատվին։ Հատկանշական է, որ փաթեթավորումը վերափոխվել է իր սկզբնական ամբողջովին սպիտակ դիզայնից մինչև կրեմի գույնի փաթեթով, որը զարդարված է եղել փաթեթավորման երկայնքով նուրբ կապույտ ակցենտներով: Հերշիզ քուքիս ըն քրիմը եզակի դիրք է զբաղեցնում որպես *Hershey's* շոկոլադի ընտրված առաջարկներից մեկը, որը կարելի է գնել Միացյալ Թագավորությունում:

## Բաղադրության փոփոխություն
2008 թվականին *The Hershey Company*-ն փոխել է իր որոշ արտադրանքների բաղադրիչները՝ համեմատաբար թանկ կակաոյի յուղը այլ բուսական յուղերի փոխարինիչներով փոխարինելու նպատակով: Արդյունքում, փաթեթավորման վրա այլևս չի նշվում, որ սալիկի մեջ սպիտակ շոկոլադ կա:

## Բաղադրիչներ
Բաղադրիչները ներառում են շաքարավազ, բուսական յուղ (կակաոյի յուղ, արմավենու յուղ, շիի յուղ և արևածաղկի և/կամ ծաղկածաղկի ձեթ), անյուղ կաթ, եգիպտացորենի օշարակի պինդ նյութեր, հարստացված ցորենի ալյուր (ալյուր, նիացին, երկաթի սուլֆատ, թիամին մոնոնիտրատ, ռիբոֆլավին, ֆոլաթթու): Այն նաև պարունակում է 2% կամ ավելի քիչ՝ ալկալիզացված կակաո, շիճուկ (կաթ), շոկոլադ, սոյայի լեցիտին, բարձր ֆրուկտոզայով եգիպտացորենի օշարակ, նատրիումի բիկարբոնատ, աղ, բնական և արհեստական բուրավետիչներ, տոկոֆերոլներ (թարմությունը պահպանելու համար), PGPR, էմուլգատոր և կարամել:

## Սննդային արժեք

## Հավաստագրեր
Հերիշիզ քուքիս ըն քրիմ կոնֆետն ունի OU-D սերտիֆիկացում, ինչը հավաստում է, որ այն կոշերային արտադրանք է:

## Հացահատիկ
2013 թվականի հուլիսի 5-ին ԱՄՆ-ում թողարկվել է Հերշիզ քուքիս ըն քրիմ հացահատիկը՝ *General Mills-*ի կողմից:

## Ծանոթագրություններ

## Արտաքին հղումներ
*Hershey's Cookies 'n' Creme product details from Hershey's site

Կատեգորիա:1994 հայտնված արտադրանքներ
Կատեգորիա:Կոնֆետ
Կատեգորիա:Հրուշակեղեն
Կատեգորիա:Շոկոլադ
Կատեգորիա:Քաղցրավենիք
Բրիք

**Բրիք** () կամ *բուրեկ,* բյորեկի հյուսիսաֆրիկյան տարբերակ, լցոնված մալսուկա խմորեղեն, որը սովորաբար լավ տապակվում է: Ամենահայտնի տարբերակը ձվի բրիքն է՝ ամբողջ ձուն եռանկյունաձև խմորի մեջ է լցված՝ կտրտած սոխով, թունայով, հարիսայով և մաղադանոսով։ Մի փոքր այլ տեսքով, բայց նույն բաղադրիչներով և պատրաստման եղանակով, բրիքն Ալժիրում և Լիբիայում հայտնի է որպես *[[Բուրեք (ալժիրյան խոհանոց)|բուրեկ]]* (  )։ Այն հաճախ լցոնվում է հում ձվով և խոտաբույսերով կամ թունայով, հարիսայով և ձիթապտուղներով և երբեմն մատուցվում է պիտայի մեջ: Մեկ այլ հայտնի անվանումն է *բորեկա*։ Այն տարածված է նաև Արևելյան Ալժիրում՝ Աննաբա և Կոստանտինա քաղաքներում։

Բրիք խմորեղենը պատրաստվում է խմորի կպչուն գունդը շաղախելով տաք չկպչող մակերեսի վրա՝ միանման շրջանակների մեջ, որպեսզի ստացվի ցանկալի չափը և եփվի կարճ ժամանակում: Բրիքի խմորի շերտերը կոչվում են մալսուկա կամ վարկա։ Տիպիկ միջուկներն են՝ թունա, աղացած միս, հում ձու, հավ կամ անչոուս՝ զարդարված հարիսայով, կապարով կամ պանրով։

## Տարածաշրջանային տարբերակներ և պատրաստում
Թեև սննդամթերքի ծագումը դժվար է ուղղակիորեն պարզել, այն առաջացել է առնվազն 500 տարի առաջ։ Բացի իր անհասկանալի ծագումից, այն հայտնի չէ նաև եզակի անունով։ Մերձավոր Արևելքում նույնիսկ այժմ հայտնի սնունդը կարելի է անվանել բրիկ, բորեկ, բուրեկ, վարկա կամ մալսուկա։ Ցանկացած բրիքի ընդհանուր բաղադրիչները, անկախ նրանից, թե ինչպես են այն անվանում, ներառում են տապակած խմորի կեղև և սպիտակուցներ (օրինակ՝ թունա կամ ձու), որոնք փաթաթած խմորի մեջ են, օրինակ՝ սովորական ֆրանսիական ձևը, որը հայտնի է որպես *brik a l'oeuf*։

Դասական թունիսյան բրիք պատրաստելու համար արտաքին խմորի շերտը պետք է ծալել եռանկյունաձև, լցնել խառնած բաղադրիչները եռանկյունու մեջ, այնուհետև դրանք տաքացնել տապակի մեջ երկու-երեք րոպե։

## Ծանոթագրություններ

Կատեգորիա:Թունիսյան խոհանոց
Կատեգորիա:Ծովամթերքով ուտեստներ
Կատեգորիա:Նախուտեստներ
Կատեգորիա:Ուտեստներ այբբենական կարգով
Կատեգորիա:Ուտեստներ հավի ձվից
Կատեգորիա:Սնունդ
Կատեգորիա:Տապակած ուտեստներ
Ղուլամ Սուղրա

**Ղուլամ Սուղրա** (), պակիստանցի ակտիվիստ։

## Կենսագրություն
Սուղրան ստիպված ամուսնացել է, երբ եղել է տասներկու տարեկան, բայց վեց տարի անց դարձել է իր գյուղի առաջին կինը որը ամուսնալուծվել է։ Երբ փորձել է դպրոց գնալ, նրան ծեծել են եղբայրները, սակայն կարողացել է կրթություն ստանալ տանը։ Եղել է իր գյուղի միջնակարգ դպրոցի առաջին կին շրջանավարտն և առաջին աղջիկների դպրոցի առաջին ուսուցչուհին։

Պակիստանի ոչ կառավարական Marvi Rural Development Organization (MRDO) կազմակերպության հիմնադիրն ու գործադիր տնօրենն է, որի առաքելությունն է ստեղծել համայնքային ֆոնդեր և բարձրացնել իրազեկությունը մարդու իրավունքների, առողջության, կրթության և սոցիալական զարգացման խնդիրների վերաբերյալ:

## Մրցանակ
1999 թվականին դարձել է առաջին պակիստանցի կինը, որը ստացել է Աշոկա կրթաթոշակ, իսկ 2011 թվականին Ղուլամը ստացել է Խիզախ կանանց միջազգային մրցանակ:

## Ծանոթագրություններ

Կատեգորիա:Ակտիվիստներ
Կատեգորիա:Կին իրավապաշտպաններ
Կատեգորիա:Պակիստանցի ակտիվիստներ
Կատեգորիա:Պակիստանցի կանայք
Ալի Գագարին

**Հայդար Հասան Խաջ աս-Սիդիգ** (, , առավել հայտնի է **Ալի Գագարին** անվամբ, ), սուդանցի ֆուտբոլիստ, հարձակվող, Սուդանի ֆուտբոլի ազգային հավաքականի խաղացող, 1970 թվականի Աֆրիկայի գավաթի հաղթող։ Հետագայում՝ դիվանագետ։

## Կենսագրություն
Եղել է Օմդուրման քաղաքի Ալ-Մերեյհ ակումբի սան։ 1966 թվականից հանդես է եկել նույն քաղաքի «Ալ-Հիլալ» ակումբում, որի կազմում երեք անգամ դարձել է Սուդանի չեմպիոն (1967, 1970, 1973) և չորս անգամ հաղթել է Խարթումի լիգայում (1967, 1969, 1971, 1973)։ Ակումբային կարիերայի ընթացքում նա դարձել է ավելի քան 350 գոլի հեղինակ։

Ֆուտբոլիստը հանդես է եկել նաև Սաուդյան Արաբիայի «Ան-Նասր» (Ալ-Ռիադ) և Կոտ դ’Իվուարի «Ստադ Աբիջան» (Աբիջան) ակումբներում։

1967 թվականից սկսած խաղացել է Սուդանի հավաքականի կազմում։ 1970 թվականին իր թիմի հետ դարձել է Աֆրիկայի գավաթի հաղթող։ Նա մրցաշարում մեկ գոլ է խփել՝ Եթովպիա ֆուտբոլի ազգային հավաքականի  դեմ խմբային փուլում։ 1976 թվականին ևս մասնակցել է Աֆրիկայի գավաթին և դարձել երեք գոլի հեղինակ, բայց նրա թիմը դուրս է մնացել խմբային փուլից։

Ֆուտբոլիստի կարիերայւ ավարտից հետո աշխատել է «Ալ-Հիլալ» ակումբի փոխնախագահ։ Այնուհետև սկսել է դիվանագիտական կարիերա՝ աշխատելով Սուդանի արտաքին գործերի նախարարության արձանագրության ղեկավար, ինչպես նաև ունեցել է դեսպանի կարգավիճակ։

Նա մականունը ստացել է Յուրի Գագարինի պատվին։ Գագրին մականունը սկզբից կրել է իր եղբայրը՝ մարզադաշտում հռթիռի պես սլանալու համար, հետագայում այդ մականունը կրել է նա։ 

Սկսվել է 2025 թվականի փետրվարի 12-ին Կահիրեում, 75 տարեկան հասակում՝ հիվանդության դեմ պայքարից հետո։

## Ծանոթագրություններ

## Արտաքին հղումներ
* Player profile — *Home of football statistics & history*
* Haydar Hassan Al-Sidig the ambassador — *Sudan Tribune*

Կատեգորիա:Սպորտի ղեկավարներ և կառավարիչներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլիստներ այբբենական կարգով
Curly Wurly (շոկոլադե սալիկ)

**Curly Wurly (շոկոլադե սալիկ)**, շոկոլադե սալիկ, որն արտադրվում է *Cadbury-*ի կողմից և վաճառվում ամբողջ աշխարհում: Այն գործարկվել է Մեծ Բրիտանիայում 1970 թվականին։ Նրա ձևը նման է երեք հարթեցված, միահյուսված օձաձև լարերի։ Սալիկը պատրաստվում է շոկոլադապատ պինդ կարամելից։

## Պատմություն
Այս դիզայնը ստեղծվել է Դեյվիդ Ջոն Պարֆիտի կողմից, որը երկարամյա հետազոտող հրուշակագործ է եղել *Cadbury*-ի *Bournville* գործարանում, և փորձարկումներ է կատարել մեկ այլ կոնֆետից ավելցուկ իրիսի հետ: Արտադրությունը կսվել է 1970 թվականին։

## Մրցակից արտադրանքներ
Նմանատիպ ապրանքներ թողարկվել են մի քանի մրցակից հրուշակեղենի ընկերությունների կողմից: Դա արվել է կա՛մ *Cadbury*-ին մրցակցելու կամ *Cadbury*-ի գործարկումը կանխելու համար:
#### Մարս
Եվրոպայում Մարս-ը նմանատիպ սալիկ է ներկայացրել 1972 թվականի մարտին՝ «3 Հրացանակիրներ» անունով։ Փաթեթավորման վրա պատկերված են եղել երեք հրացանակիրների նկարները: 1976 թվականին այն փոխվել է՝ ավելի շատ նմանվելով ԱՄՆ-ում արտադրվող «Մարաթոնին»: Գերմանական տարբերակները կոչվել են «*3 Musketiere*» և «*Leckerschmecke*r», հոլանդական տարբերակը՝ «*3 Musketeers*»: Եվրոպայում Mars' 3 Musketiers բարը չպետք է շփոթել ԱՄՆ-ում գտնվող իրենց 3 Musketeers սալիկի հետ, որը բոլորովին այլ ապրանք է, որը չի պարունակում կարամել (վաճառվում է որպես Milky Way Մեծ Բրիտանիայում):

ԱՄՆ-ում Մարսը վաճառել է իր տարբերակը որպես «Marathon», որն առաջին անգամ վաճառվել է 1973 թվականի օգոստոսին։ *Cadbury*-ն ընդամենը շաբաթներ առաջ է թողարկած եղել Curly Wurly-ն ԱՄՆ-ում: Մարսի տարբերակն ունեցել է վառ կարմիր փաթեթավորում, որի հետևի երեսին տպված է եղել 20 սանտիմետրանոց քանոն, որը ցույց է տվել, որ այն այնքան երկար է, որքան պնդել են արտադրողները: Արտադրությունը դադարեցվել է 1981 թվականի հոկտեմբերին։ 

ԱՄՆ-ի Մարաթոն սալիկը չպետք է շփոթել Մեծ Բրիտանիայում Mars-ի կողմից վաճառվող Marathon սալիկի հետ, որը նման չի եղել Curly Wurly-ին: Մեծ բրիտանիական Մարաթոնը շոկոլադով պատված գետնանուշի սալիկ է եղել՝ շագանակագույն փաթեթով, որի վրայի գրվածքները գրված են եղել կապույտ տառերով: 1990 թվականին այն վերանվանվել է Snickers-ի, ինչ անունով էլ վաճառվում է մինչ օրս։ 

#### Մակինթոշ
Կանադական *Mackintosh's* ընկերության կողմից պատրաստված սալիկը, որը Բրիտանիայում հայտնի է որպես «Wig Wag», հասանելի է եղել 1970-ականներին: 

#### Մարաբու
Շվեդական տարբերակը կոչվել է «Loop», որը թողարկվել է 2011 թվականին շվեդական *Marabou* ապրանքանիշի ներքո (պատկանում է Kraft-ին):

## Տես նաև
* Cadburry Dairy Milk

## Ծանոթագրություններ

## Արտաքին հղումներ
* Cadbury UK

Կատեգորիա:1971 հայտնված արտադրանքներ
Կատեգորիա:Բրիտանական հրուշակեղեն
Լալ Համազը

**«Լալ Համազը»**, Սերո Խանզադյանի պատմվածքներից է, որը լույս է տեսել 1955 թվականին։ Այն հեղինակի սիրված ստեղծագործություններից է։

## Դիպաշար

Պատմվածքում ներկայացվում է գյուղական կյանքն ու միջավայրը: Կաղ Օհանջանի հարևանությամբ ապրում էին տատ ու թոռ, որոնց անունները հեղինակը չի հիշատակում: Թոռն առաջին դեմքով պատմում է մանկության հիշողությունները: Հիշում է, որ Համազն իրեն տանում էր սարեր, շվի պատրաստում, և երբ հոգնում էր, շալակում էր և գյուղ իջեցնում: Իրենից տասը տարով մեծ էր, ամառ-ձմեռ գլխաբաց էր ու բոբիկ: Ինքն ու տատն ապրում էին գյուղի ծայրամասում` մի քարանձավում, որտեղ խոնավ էր, և արևի ճառագայթ ներս չէր մտնում: Ունեին միայն շուն և կատու: Տատը պատմում էր, որ տան կողքի ճանապարհով մի օր տուն է գալու իր հայրը` Աբեթնակը: Տատը հաճախ էր պատմում, որ նա շատ քաջ է և կարող է հաղթել Օհանջանի յոթ տղաներին։ Նա հաճախ էր քաղաքից փող ուղարկում, իսկ պրիստավը տալիս էր Կաղ Օհանջանին, ինքն անհամբեր սպասում էր, թե երբ է հայրը տուն վերադառնալու: Իրենց օջախը երբեք չէր վառվում, տատն ասում էր, որ երբ իր հայրը գա, կվառեն: Ամեն անգամ երևում էր Օհանջանենց ոչխարի հոտը, որի հետևից երևում էր Լալ Համազը: Երբ սոված էր լինում, տատը նրան հասկացնում էր, և նա իր բաժին հաց ու պանիրը կիսում էր նրա հետ: «Աստված քեզ օգնական լինի, Ու Համազ… Կաղ Օհանջանի օխտը տեղի կյանքը խլի~, քոնի վրա դնի, հա...»:
Իրենց գյուղը շատ մեծ էր, շատ հարուստներ կային, ունեին ոչխար և կովեր: Հաճախ Համազն իրեն սարեր էր տանում: Այծը կթում էր, մեջը հաց լցնում և իրեն տալիս, իսկ Օհանջանի տղաները ծեծում էին Համազին, ասում էին, թե ինչու ես բոլշևիկին հաց տալիս: Միշտ իրեն հետաքրքրում էր, թե ով է բոլշևիկը, երբ հարցնում էր տատին, ասում էր՝ հայրդ:

Գյուղում իրարանցում էր, լսվեց կրակոցի ձայներ: Օհանջանը եկավ իրենց տուն և տատին ասաց, որ նրա որդին գալիս է, սպառնում էր, որ գլուխը կկտրեն  և կբերեն իրեն: Գիշերն արթնացավ ուժեղ հարվածից, արթնացավ, տեսավ՝ Օհանջանի կեռ թուրը սպառնում է իր տատին, որ եթե չասի որտեղ է իր հայրը, կսպանի: Տատին տարան, ինքն առաջին անգամ տեսավ նրան առանց գլխաշորի, նրա մազերը նման էին նոր եկած ձյունի: Ինքը գնաց Օհանջանենց բակ, տատն այնտեղ էր։ Հանկարծ երևաց Լալ Համազը և ձեռքի երկաթով որքան ուժ ուներ հարվածեց Օհանջանի գլխին: Նրա տղաներից մեկն ատրճանակով կրակեց Լալ Համազին: Իրեն հինգ օր պահեցին թոնրի մեջ։ Երբ հանեցին, տեսավ իր հորը, բայց իր տատն  և Համազն այլևս չկային, նրանց կողք կողքի թաղել էին Ծլոկի գերեզմանատանը, բայց իր մտքում մինչ հիմա դրոշմված էր տատի և Լալ Համազի դեմքերը:

## Կերպարներ
Լալ Համազ,
Օհանջան,
Աբեթնակ,
Տեր-Մինաս,
տատը,
թոռնիկը

## Արտաքին հղումներ
* 

## Ծանոթագրություններ

Կատեգորիա:Սերո Խանզադյանի ստեղծագործություններ
Կատեգորիա:1955 գրքեր
Ջիվան Լուսինյան (գունդստաբլ)

**Ջիվան** կամ **Ժան Լուսինյան** (, ծնված՝ , Կիպրոսի թագավորություն – մահացած՝ օգոստոսի 7, 1343 թվական, Սիս, Դաշտային Կիլիկիա), հայկական և ֆրանսիական ծագումով միջնադարյան պետական գործիչ, որը Կիլիկյան հայոց արքա Կոստանդին Գ-ի կառավարման նախօրեին հանդիսացել է թագավորության ռեգենտ (գահապահ) և ապա նշանակվել գունդստաբլ։

Հանդիսցել է հայոց վերջին գահակալ Լևոն Զ Լուսինյանի հայրը և Հեթումյան արքայադուստր Զաբելի որդին։

## Կենսագրություն
1341 թվականին իր մահկանացուն է կնքում Կիլիկիայի հայոց թագավոր Լևոն Ե-ն՝ Հեթումյանների արքայատոհմի վերջին ներկայացուցիչը։ Նախքան մահանալը՝ անժառանգ արքան հայոց գահը կտակում է Կոստանդին Լուսինյանին, որի մայրը՝ արքայադուստր Զաբելը, Հեթումյան արքայատոհմից էր։ 1342 թվականին Կոստանդինը ժամանում է Կիլիկյան Հայաստան և օծվելով հայոց թագավոր, իր եղբորը՝ Ջիվան Լուսինյանին, կարգում է թագավորության գունդստաբլ։

Ջիվանը հանդես է գալիս հայոց եկեղեցու՝ պապականության ազդեցությանը ենթարկվելուն ուղղված Կոստանդին արքայի ջանքերի օգտին, ինչն առաջացնում է հայկական իշխանական տների դժգոհությունը։ Կոստանդին Լուսինյանի լատինամետ քաղաքականությունից բորբոքված հայոց ազնվականությունը ապստամբություն է բարձրացնում թագի դեմ և սպանում իշխող ունիթորական վերնախավին, այդ թվում և Ջիվան Լուսինյանին։

Ըստ ֆրանսիական սկզբնաղբյուրների՝ Ջիվան Լուսինյանն ամուսնացած էր Սուլթան անունով հայուհու հետ և ունեցել է երկու որդի՝ Բոհեմունդ և Լևոն անուններով։ Բոհեմունդը հավակնել է հայոց գահին, սակայն մահացել է 1363 թվականին Վենետիկում, իսկ Լևոնը 1342 թվականին թագադրվում է հայոց թագավոր։ Վերջինիս կառավարման օրոք էլ Սիսի պաշարմամբ անկում է ապրում Կիլիկյան հայոց թագավորությունը։

## Ծանոթագրություններ

Կատեգորիա:Լուսինյաններ
Կատեգորիա:Կիլիկյան Հայաստանի իշխաններ
Կատեգորիա:1306 ծնունդներ
Կատեգորիա:1343 մահեր
Կատեգորիա:Սիս քաղաքում մահացածներ
ՍՔՈԲԻ

**Բակտերիաների և խմորիչների սիմբիոտիկ մշակույթը** (անգլերեն հապավումը՝ SCOBY/ՍՔՈԲԻ) խոհարարական սիմբիոտիկ ֆերմենտացման մշակույթ է, որը բաղկացած է կաթնաթթվային բակտերիաներից, քացախաթթվային բակտերիաներից և խմորիչներից, որոնք կարող են առաջանալ թթու մթերքների և ըմպելիքների պատրաստման ժամանակ, ինչպիսին է կոմբուչան։ Գարեջուրն ու գինին նույնպես խմորում են խմորիչով, սակայն ՍՔՈԲԻ-ին բնորոշ կաթնաթթվային բակտերիաները և քացախաթթվային բակտերիաները սովորաբար դիտվում են որպես փչացման աղբյուր, այլ ոչ թե որպես ցանկալի հավելում։ Ե՛վ կաթնաթթվային, և՛ քացախաթթվային բակտերիաները մտնում են գարու և ածիկի մակերեսին գարեջրի խմորման մեջ, և խաղողի մակերեսին՝ գինու խմորման մեջ՝ կաթնաթթվային բակտերիաները բարձրացնում են և՛ գարեջրի, և՛ գինու թթվայինությունը (իջեցնում են pH-ը), մինչդեռ քացախաթթվային բակտերիաները վերցնում են խմորիչներից ստացված էթանոլը և, այն ավելիշատ օքսիդացնելով, քացախ են ստեղծում, ինչի արդյունքում և ստացվում է թթու համ ու հոտ։ Քացախաթթվային բակտերիաները նաև պատասխանատու են ՍՔՈԲԻ-ի ցելուլոզիային շերտերի ձևավորման համար։

Իր ամենատարածված ձևով ՍՔՈԲԻն ժելատինային, ցելուլոզի վրա հիմնված բիոֆիլմ է կամ մանրէաբանական ծածկույթ է, որը լողում է տարայի օդ-հեղուկ միջերեսում: Այս բակտերիալ ցելյուլոզային գորգը երբեմն կոչվում է պելլիկուլ. սովորաբար պելլիկուլ են կոչում մսի պրոթեինային կամ ցելուլոզային պատումը/փառը։ ՍՔՈԲԻի պելլիկուլները, ինչպես թթխմորի նախուտեստները, կարող են ծառայել՝ ֆերմենտացման գործընթացը նոր անոթ(ներ)ի մեջ սկսելու համար։

ՍՔՈԲԻ-ները կարող են զգալիորեն տարբերվել բիոֆիլմի բջիջների խտությամբ՝ ֆերմենտացման պայմանների պատճառով, ինչը հանգեցնում է վերջնական արտադրանքի որակի հնարավոր տատանումների. ներկայումս բազմաթիվ ուսումնասիրություններ են կատարվում՝ որոշելու ՍՔՈԲԻի օպտիմալ հարաբերակցությունը, եթե այդպիսիք կան, հեղուկ կուլտուրաների հետ՝ ապահովելու արտադրանքի ամենաբարձր հետևողականությունը, քանի որ չկան գործող ստանդարտ ընթացակարգեր: Թե ինչպիսիք են օրգանիզմների և մանրէաբանական մշակույթների պայմանները, որոնք անհրաժեշտ են ՍՔՈԲԻի խմորման և ձևավորման համար, բիոֆիլմի բնութագրերը և կիրառությունները սննդի և ըմպելիքների մեջ՝ հատուկ շեշտադրմամբ կոմբուչայում, շատ տարբեր են և բազմապիսի։

## Ծանոթագրություններ

Կատեգորիա:Այլընտրանքային բժշկություն
Կատեգորիա:Բակտերիաներ
Կատեգորիա:Խմորասնկեր
Կատեգորիա:Ճապոնական թեյ
Կատեգորիա:Ոչ ալկոհոլային խմիչքներ
Կատեգորիա:Չինական թեյ
Կատեգորիա:Սիմբիոզ